गेब्रियल ने रहाणे को बोल्ड किया, स्टंप 4 मीटर दूर जा गिरा; टॉप मोमेंट्स
India vs West Indies (IND vs WI) 2nd Test Match Moments Update, Follow India Vs West Indies Latest Photos and Video Updates on Dainik Bhaskar. भारतीय टीम के उप कप्तान अजिंक्य रहाणे फिर फ्लॉप रहे और 8 रन बनाकर वापस लौट गए। उन्हें वेस्टइंडीज के तेज गेंदबाज शैनन गेब्रियल ने 51वें ओवर की चौथी बॉल पर बोल्ड किया।
भारत-वेस्टइंडीज के बीच टेस्ट सीरीज में आखिरी टेस्ट का पहला दिन रोमांच से भरा रहा। यह दोनों टीमों के बीच खेला गया 100वां टेस्ट भी है। दिन के खेल में भारतीय ओपनर यशस्वी जायसवाल को जीवनदान मिला, एलीक एथनाज ने उनका आसान सा मौका गंवाया।
तेज गेंदबाज शैनन गेब्रियल ने टीम इंडिया के उप कप्तान अंजिक्य रहाणे के स्टंप्स बिखेर दिए। गेंद इतनी तेज थी कि स्टंप हवा में घूमते हुए 4 मीटर दूर जमीन पर जा गिरा। ​पहले दिन के ऐसे ही टॉप मोमेंट्स इस स्टोरी में हम जानेंगे...
1. लंच से ठीक पहले जायसवाल को जीवनदान
पहला सेशन खत्म होने में कुछ ही ओवर बचे थे, तभी भारतीय ओपनर यशस्वी जायसवाल को जीवनदान मिला। 26वें ओवर की पांचवीं गेंद जेसन होल्डर ने फुल लेंथ फेंकी। यशस्वी इस पर ड्राइव करने गए, लेकिन बॉल बैट का बाहरी किनारा लेकर फर्स्ट स्लिप की दिशा में चली गई। जहां मौजूद एलीक एथनाज ने कैच करने की कोशिश की, लेकिन गेंद उनके हाथ से छिटक गई।
जीवनदान के समय यशस्वी 52 रन पर बैटिंग कर रहे थे। हालांकि वह जीवनदान का फायदा नहीं उठा सके और 57 रन के स्कोर पर होल्डर का ही शिकार हुए। वह दूसरे सेशन में 32वें ओवर में आउट हुए।
2. गेब्रियल ने रहाणे को बोल्ड किया, स्टंप 4 मीटर दूर जा कर गिरा
भारतीय टीम के उप कप्तान अजिंक्य रहाणे फिर फ्लॉप रहे और 8 रन बनाकर वापस लौट गए। उन्हें वेस्टइंडीज के तेज गेंदबाज शैनन गेब्रियल ने 51वें ओवर की चौथी बॉल पर बोल्ड किया। रहाणे ऑफ स्टंप की इस बॉल को बैकफुट पर खेलना चाहते थे, लेकिन बॉल उनके बैट के किनारे से लगकर स्टंप की ओर चली गई। गेब्रियल की बॉल इतनी तेज थी कि स्टंप करीब 4 मीटर दूर हवा में घूमते हुए जमीन पर जा गिरा।
3. फैंस को पसंद आई कोहली की कवर ड्राइव
करियर का 500वां इंटरनेशनल मुकाबला खेल रहे विराट कोहली ने 30वां टेस्ट अर्धशतक जमाया। वे 29वें शतक से 13 रन दूर हैं। 87 रन की पारी के दौरान विराट कोहली ने शानदार कवर ड्राइव लगाई, जिसे सोशल मीडिया पर फैंस खूब पसंद कर रहे हैं।
57वें ओवर में कोहली 23 रन के स्कोर पर बैटिंग कर रहे थे। तभी केमार रोच ने फुलर लेंथ बॉल फेंकी, जिसे कोहली ने बेहतरीन फुटवॉर्क दिखाते कवर्स की दिशा में बाउंड्री के लिए खेल दिया।
4. अश्विन ने दी मुकेश कुमार को डेब्यू कैप 
दूसरे टेस्ट में भारत की टीम में एक बदलाव हुआ। शार्दूल ठाकुर की जगह तेज गेंदबाज मुकेश कुमार को डेब्यू करने का मौका दिया गया। उन्हें उन्हें रविचंद्रन अश्विन ने डेब्यू कैप दिया। सीरीज के पहले मुकाबले में यशस्वी जायसवाल और ईशान किशन ने भी डेब्यू किया था।
5. लारा ने भारतीय कप्तान रोहित शर्मा को मोमेंटो दिया 
100वें टेस्ट के मौके पर वेस्टइंडीज क्रिकेट बोर्ड के प्रेसिडेंट किशोर शैलो और दिग्गज बैटर ब्रायन लारा ने कप्तान रोहित शर्मा को शील्ड दी। यह शील्ड भारत और वेस्टइंडीज के बीच 100वां टेस्ट खेले जाने पर दोनों टीम के कप्तानों को दी गई।
भारत-वेस्टइंडीज टेस्ट की ये खबरें भी पढ़ें...
दूसरे टेस्ट के पहले दिन भारत ने 288 रन बनाए 
टीम इंडिया ने वेस्टइंडीज के खिलाफ सीरीज के दूसरे टेस्ट की पहली पारी में मजबूत शुरुआत की है। पहले दिन का खेल खत्म होने तक भारत ने चार विकेट पर 288 रन बना लिए हैं। 500वां इंटरनेशनल मुकाबला खेल रहे विराट कोहली ने अर्धशतकीय पारी खेली, वह 87 रन बनाकर नॉटआउट रहे। उनके साथ रवींद्र जडेजा 36 रन बनाकर नॉटआउट रहे। पढ़ें पूरी खबर...
कोहली सबसे ज्यादा इंटरनेशनल रन बनाने वाले 5वें बैटर बने
भारत और वेस्टइंडीज के बीच टेस्ट सीरीज का दूसरा मुकाबला खेला जा रहा है। यह दोनों टीमों के बीच 100वां टेस्ट भी है। अपना 500वां इंटरनेशनल मुकाबला खेल रहे कोहली 87 रन बनाकर नॉटआउट लौटे। वह इंटरनेशनल क्रिकेट में सबसे ज्यादा रन बनाने वाले 5वें बैटर बन गए। उन्होंने जैक कैलिस को पीछे छोड़ा। पढ़ें पूरी खबर...